Blovklavaro

Blovklavaro (aŭ blovakordiono) estas blovinstrumento simila al piano kaj akordiono. Ĝi estas aerofono kaj havas multajn metalajn anĉojn kaj multajn klavojn. Ĝia klavaro havas ofte 2 aŭ 3 oktojn.

Oni funkciigas ĝin per blovado tra blovilo (kiu povas esti eta beko aŭ longa tubo) kaj premo de klavoj, kiuj malfermos la truojn, tra kiuj eniros la aero kaj vibrigos la metalajn anĉojn. La vibrantaj anĉoj produktas la tonojn.

Ĝi aperis kiel muzika instruo por infanoj, sed ankaŭ multaj muzikistoj uzis kaj uzas ĝin en siaj prezentadoj pro la specifa sonkoloro kaj ĝia granda agileco por improvizado.

 galerio 

 Eksteraj ligiloj 

 Muzikoloroj, dulingva (Esperanto kaj la hebrea lingvo), libera kaj senpaga lernolibro
 Anglalingva paĝaro pri blovklavaroj. 
 Ekzemplo de blovklavara uzado kun aliaj instrumentoj.

Kategorio:Muzikaj instrumentoj
Kategorio:Blovinstrumentoj
Kategorio:Klavarinstrumentoj